CELEX: 62006CA0353
Language: el
Date: 2008-10-14 00:00:00
Title: Υπόθεση C-353/06: Απόφαση του Δικαστηρίου (τμήμα μείζονος συνθέσεως) της 14ης Οκτωβρίου 2008 [αίτηση του Amtsgericht Flensburg (Γερμανία) για την έκδοση προδικαστικής αποφάσεως] — Διαδικασία κατά των Stefan Grunkin, Dorothee Regina Paul (Δικαίωμα ελεύθερης κυκλοφορίας και διαμονής στο έδαφος των κρατών μελών — Ιδιωτικό διεθνές δίκαιο που αφορά το επώνυμο — Η ιθαγένεια ως μοναδικό συνδετικό στοιχείο για τον καθορισμό του εφαρμοστέου δικαίου — Ανήλικος ο οποίος γεννήθηκε και κατοικεί σε ορισμένο κράτος μέλος ενώ έχει την ιθαγένεια άλλου κράτους μέλους — Μη αναγνώριση στο κράτος μέλος της ιθαγένειας του επωνύμου που αποκτήθηκε στο κράτος μέλος γεννήσεως και κατοικίας)

6.12.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 313/3
            
         Απόφαση του Δικαστηρίου (τμήμα μείζονος συνθέσεως) της 14ης Οκτωβρίου 2008 [αίτηση του Amtsgericht Flensburg (Γερμανία) για την έκδοση προδικαστικής αποφάσεως] — Διαδικασία κατά των Stefan Grunkin, Dorothee Regina Paul
   (Υπόθεση C-353/06) (1)
   
   (Δικαίωμα ελεύθερης κυκλοφορίας και διαμονής στο έδαφος των κρατών μελών - Ιδιωτικό διεθνές δίκαιο που αφορά το επώνυμο - Η ιθαγένεια ως μοναδικό συνδετικό στοιχείο για τον καθορισμό του εφαρμοστέου δικαίου - Ανήλικος ο οποίος γεννήθηκε και κατοικεί σε ορισμένο κράτος μέλος ενώ έχει την ιθαγένεια άλλου κράτους μέλους - Μη αναγνώριση στο κράτος μέλος της ιθαγένειας του επωνύμου που αποκτήθηκε στο κράτος μέλος γεννήσεως και κατοικίας)
   (2008/C 313/04)
   Γλώσσα διαδικασίας: η γερμανική
   Αιτούν δικαστήριο
   Amtsgericht Flensburg
   Διαδικασία ενώπιον του αιτούντος δικαστηρίου κατά των
   Stefan Grunkin, Dorothee Regina Paul
   παρισταμένων των:
   Leonhard Matthias Grunkin-Paul, Standesamt Niebüll
   Αντικείμενο
   Αίτηση εκδόσεως προδικαστικής αποφάσεως — Amtsgericht Flensburg — Ερμηνεία των άρθρων 12 και 18 της Συνθήκης ΕΚ — Εθνικός κανόνας ιδιωτικού διεθνούς δικαίου που προβλέπει αποκλειστικώς την ιθαγένεια ως συνδετικό στοιχείο για τον καθορισμό του δικαίου που διέπει το επώνυμο ενός προσώπου — Το κράτος μέλος της ιθαγενείας αρνείται να αναγνωρίσει επώνυμο τέκνου που αποτελείται από τα αντίστοιχα επώνυμα των γονέων του, δεδομένου ότι το τέκνο γεννήθηκε και κατοικεί σε άλλο κράτος μέλος, όπου ενεγράφη με το διπλό αυτό επώνυμο
   Διατακτικό
   Το άρθρο 18 ΕΚ απαγορεύει, υπό τις περιστάσεις της κύριας δίκης, στις αρχές ενός κράτους μέλους να αρνηθούν, κατ' εφαρμογήν του εθνικού δικαίου, την αναγνώριση του επωνύμου τέκνου, το οποίο καθορίστηκε και καταχωρίστηκε σε άλλο κράτος μέλος στο οποίο γεννήθηκε και έκτοτε κατοικεί το τέκνο αυτό, το οποίο, όπως και οι γονείς του, έχει την ιθαγένεια μόνον του πρώτου κράτους μέλους.
   
      (1)  ΕΕ C 281 της 18.11.2006.